# Moviment Comunista d'Aragó

El Moviment Comunista d'Aragó (MCA) fou un partit polític aragonès, fruit de la regionalització del Moviment Comunista (MCE) a l'Aragó, que acabaria repercutint en les seves sigles.

## Història

Va ser fundat el 1972 mitjançant la fusió de l'Organització Comunista de Saragossa, sorgida a partir del Front d'Alliberament Popular, i altres grups de menor importància. Ideològicament era de caràcter maoista i exercia com a federació aragonesa del Moviment Comunista d'Espanya, però el 1977 canviaria les seves sigles per a passar a denominar-se Moviment Comunista d'Aragó.
Durant els anys 70 en la clandestinitat crea els Comitès d'Estudiants Revolucionaris de Saragossa a la Universitat de Saragossa per a formar políticament i mobilitzar als estudiants. El 1991 es va fusionar a la Lliga Comunista Revolucionària per a crear un moviment polític, social i cultural anomenat Liberazión, renunciant a aspirar a participar en la política institucional com a partit polític. Entre la militància històrica del MCA cal destacar Mercedes Gallizo Llamas per la seva rellevància política posterior a IU, PDNI i PSOE. Va ser candidata al Senat el 1979 pel MCA.

## Resultats electorals
### Eleccions generals de 1977

A les eleccions generals de 1977 hi va concórrer al costat del Partit Carlí i independents en la coalició Front Autonomista Aragonès (FAA), presentant candidatura en la circumscripció electoral de la província de Saragossa. Va obtenir els següents resultats:
| Vots | % província Saragossa | % Aragó | % Espanya |
| 4.906 | 1,11 | 0,74 | 0,03 |

### Eleccions generals de 1979

A les eleccions generals de 1979 hi va concórrer en coalició amb l'Organització d'Esquerra Comunista (OIC), presentant candidatures a les tres circumscripcions electorals aragoneses per al Congrés, i en dues (Osca i Saragossa) per al Senat.
La coalició entre ambdós partits no només es va fer a Aragó sinó que va ser comuna a tot Espanya sota el nom Moviment Comunista-Organització d'Esquerra Comunista (MC-OIC).

#### Congrés

Per al Congrés va obtenir els següents resultats:
| Província d'Osca | Província d'Osca | Província d'Osca | Provincia de Terol | Provincia de Terol | Provincia de Terol | Província de Saragossa | Província de Saragossa | Província de Saragossa | Total d'Aragó | Total d'Aragó | Total d'Aragó | Total d'Espanya | Total d'Espanya | Total d'Espanya |
| Vots | % | Diputats | Vots | % | Diputats | Vots | % | Diputats | Vots | % | Diputats | Vots | % | Diputats |
| 1.038 | 0,88 | - | 249 | 0,29 | - | 2.747 | 0,65 | - | 4.034 | 0,64 | - | 84.856 | 0,47 | 0 |

#### Senat

I per al Senat, els següents:
| Candidat del MC-OIC | Circumscripció electoral | Vots | Elegit | Posició |
| Alícia Francisca Mas Arrondo | Osca | 1.350 | NO | 17è de 25 |
| Mercedes Gallizo Llamas | Saragossa | 6.332 | NO | 25è de 35 |

### Eleccions municipals de 1979

A les eleccions municipals de 1979 hi va concórrer fusionat amb la OIC (tant a Aragó com en la resta d'Espanya) i sota les sigles MCA (a Aragó) va presentar candidatures en cinc municipis, les tres capitals més Jaca i Calataiud, obtenint uns bons resultats, ja que va assolir una acta de regidor a Osca, i uns altres sis regidors repartits entre Calataiud i Jaca. A Saragossa, van assolir bons resultats encara que no van arribar al 5% necessari per a poder optar a una acta quedant-se per tant fora de l'Ajuntament. Els resultats van ser els següents:
| Municipi | Província | Vots | % | Regidors |
| Calataiud | Saragossa | 1.784 | 22,80 | 4 |
| Osca | Osca | 1.002 | 5,80 | 1 |
| Jaca | Osca | 805 | 16,02 | 2 |
| Terol | Terol | 102 | 0,82 | 0 |
| Saragossa | Saragossa | 9.883 | 4,24 | 0 |

## Òrgans d'expressió

Com a publicacions exclusives d'àmbit aragonès publicava La Voz del Campo i Aragón Obrero y Campesino, endemés de la publicació d'àmbito espanyol Servir al Pueblo.

## Enllaços externs

* Portades de la publicació Aragón Obrero y Campesino (1975-1977)
* Portades de la publicació La Voz del Campo (1973-1976)